CELEX: 32005D0649
Language: hr
Date: 2005-04-13 00:00:00
Title: Odluka 649/2005/EZ Europskog parlamenta i Vijeća od 13. travnja 2005. o izmjeni Odluke 1419/1999/EZ o utvrđivanju djelovanja Zajednice za manifestaciju Europska prijestolnica kulture za godine od 2005. do 2019.

16/Sv. 003
            
            
               HR
            
            
               Službeni list Europske unije
            
            
               52
            
         32005D0649
   
               L 117/20
            
            
               SLUŽBENI LIST EUROPSKE UNIJE
            
            
               13.04.2005.
            
         
      ODLUKA 649/2005/EZ EUROPSKOG PARLAMENTA I VIJEĆA
   
   od 13. travnja 2005.
   o izmjeni Odluke 1419/1999/EZ o utvrđivanju djelovanja Zajednice za manifestaciju Europska prijestolnica kulture za godine od 2005. do 2019.
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 151.,
   uzimajući u obzir prijedlog Komisije,
   uzimajući u obzir mišljenje Odbora regija (1),
   u skladu s postupkom predviđenim u članku 251. Ugovora (2),
   budući da:
   
               (1)
            
            
               Odluka br. 1419/1999/EZ Europskog parlamenta i Vijeća od 25. svibnja 1999. o utvrđivanju djelovanja Zajednice za manifestaciju Europska prijestolnica kulture za godine od 2005. do 2019. (3) ima za cilj isticanje bogatstva i raznolikosti europskih kultura i značajki koje međusobno dijele te promicati uzajamno upoznavanje europskih građana.
            
         
               (2)
            
            
               Prilog I. Odluci 1419/1999/EZ predviđa kronološki redoslijed u skladu s kojim države članice mogu predložiti nominacije za tu manifestaciju. Taj je Prilog ograničen na države članice u trenutku donošenja Odluke, 25. svibnja 1999.
            
         
               (3)
            
            
               Članak 6. Odluke br. 1419/1999/EZ navodi da se odluka može revidirati, posebno imajući u vidu buduće proširenje Europske unije.
            
         
               (4)
            
            
               U svjetlu proširenja 2004., važno je da nove države članice budu na isti način u mogućnosti unutar kratkog razdoblja predložiti nominacije u kontekstu manifestacije Europska prijestolnica kulture, bez mijenjanja redoslijeda drugih država članica tako da, od 2009. nadalje i do kraja djelovanja Zajednice, u državama članicama mogu svake godine biti odabrane dvije prijestolnice.
            
         
               (5)
            
            
               Odluku br. 1419/1999/EZ trebalo bi stoga izmijeniti,
            
         ODLUČILI SU:
   Članak 1.
   Odluka br. 1419/1999/EZ mijenja se kako slijedi:
   
               1.
            
            
               Umeće se sljedeća uvodna izjava:
               
                           „(12.a)
                        
                        
                           budući da bi trebalo voditi računa o financijskim posljedicama ove Odluke na takav način da se osigura primjereno i prikladno financiranje Zajednice za imenovanje dviju Europskih prijestolnica kulture.”
                        
                     
         
               2.
            
            
               Članak 2. stavak 1. zamjenjuje se sljedećim:
               „1.   Gradovi u državama članicama imenuju se Europskim prijestolnicama kulture naizmjence, u skladu s popisom sadržanim u Prilogu I. Do, uključujući, 2008. godine imenovanje se primjenjuje na jedan grad države članice naveden na popisu. Od 2009. nadalje, imenovanje se primjenjuje na jedan grad svake od država članica naveden na popisu. Kronološki redoslijed predviđen Prilogom I. može se promijeniti uzajamnim dogovorom između dotičnih država članica. Svaka država članica naizmjence nominira jedan ili više gradova Europskom parlamentu, Vijeću, Komisiji i Odboru regija. Nominacija se predlaže najkasnije četiri godine prije nego što predmetna manifestacija započne i može biti popraćena preporukom dotične države članice.”
            
         
               3.
            
            
               Prilog I. zamjenjuje se tekstom iz Priloga ovoj Odluci.
            
         Članak 2.
   Ova odluka stupa na snagu na dvadesetog dana od dana objave u Službenom listu Europske unije.
   Primjenjuje se od 1. svibnja 2004.
   
      Sastavljeno u Strasbourgu 13. travnja 2005.
      
         
            Za Europski parlament
         
         
            Predsjednik
         
         J. P. BORRELL FONTELLES
         
      
      
         
            Za Vijeće
         
         
            Predsjednik
         
         N. SCHMIT
         
      
   
   
      (1)  SL C 121, 30.4.2004., str. 15.
   
      (2)  Mišljenje Europskog parlamenta od 22. travnja 2004. (još nije objavljeno u Službenom listu), Zajedničko stajalište Vijeća od 21. listopada 2004. (SL C 25 E, 1.2.2005., str. 41.) i Stajalište Europskog parlamenta od 22. veljače 2005. (još nije objavljeno u Službenom listu).
   
      (3)  SL L 166, 1.7.1999., str. 1.
   PRILOG
   
      REDOSLIJED DODJELE PRAVA NOMINIRANJA „EUROPSKE PRIJESTOLNICE KULTURE”
   
   
               2005.
            
            
               Irska
            
            
                
            
         
               2006.
            
            
               Grčka (1)
               
            
            
                
            
         
               2007.
            
            
               Luksemburg
            
            
                
            
         
               2008.
            
            
               Ujedinjena Kraljevina
            
            
                
            
         
               2009.
            
            
               Austrija
            
            
               Litva
            
         
               2010.
            
            
               Njemačka
            
            
               Mađarska
            
         
               2011.
            
            
               Finska
            
            
               Estonija
            
         
               2012.
            
            
               Portugal
            
            
               Slovenija
            
         
               2013.
            
            
               Francuska
            
            
               Slovačka
            
         
               2014.
            
            
               Švedska
            
            
               Latvija
            
         
               2015.
            
            
               Belgija
            
            
               Češka
            
         
               2016.
            
            
               Španjolska
            
            
               Poljska
            
         
               2017.
            
            
               Danska
            
            
               Cipar
            
         
               2018.
            
            
               Nizozemska (1)
               
            
            
               Malta
            
         
               2019.
            
            
               Italija
            
            
                
            
         
      (1)  Vijeće za kulturu/audiovizualne sustave je na sastanku 28. svibnja 1998. obaviješteno o zamjeni pozicija Grčke i Nizozemske u skladu s člankom 2. stavkom 1. Odluke 1419/1999/EZ.